عندي ٢٢ سنة. كنت بشتغل في فندق. كان ممل.
يوم من الأيام اتكلمت مع نزيلة. سألتني "انت بتحب شغلك؟" كنت زعلان عشان عارف الإجابة. "لأ".
كان عندها ٧٤ سنة وادتني أجمل نصيحة افتكرها في حياتي:
"انت لسه صغير عشان تكره شغلك يا شاب. روح اعمل باسبور وابدأ مغامرتك".
وده اللي عملته.
من وانا صغير كان نفسي اشوف أوروبا. تاني يوم طلعت الباسبور. وبعدها بأسبوع، حجزت تذاكر الطيارة.
كان مستحيل اخد أجازة طويلة. فقدمت استقالتي. مديري قالي اني مجنون. صحابي قالولي اني مش مسؤول. مكنتش باخد بالي من الكلام ده.
كانت أوروبا في الشتا. مش أحسن وقت للسفر هناك. بس أوروبا في الشتا رخيصة جداً.
خدت معايا كام كتاب، كاميرا، ٤ قمصان، ٢ بنطلون، جاكيت، جوانتيات، ٢ جزمة مشي، حاجات حلوة وموسيقى عشان أوزعهم.
كان معايا فلوس قليلة. مشيت ومشيت. رحت جبال عالية ومدن كبيرة.
شفت غروب جميل. سمعت أحسن موسيقيين (ببلاش). اكتشفت ان لسه في حب في الدنيا. عرفت ان الشروق مش دايماً أزرق ولا أصفر. ساعات بيتخلطوا.
قضيت ٢٢ يوم وصرفت ١٥٠٠ دولار (شامل تذاكر الطيران). اللي عملته عشان أوفر فلوس:
١. استخدمت Couch Surfing.
٢. كلت عيش ب٢٠ سنت.
٣. رحت Burger King عشان اخد شيبسي ومية ببلاش.
٤. اتعلمت اطبخ.
٥. اتكلمت مع ناس محلية. دايماً بيعرفوا الحاجات الحلوة والرخيصة.
٦. رحت بس المتاحف المجانية (في England بس).
لحد دلوقتي في حياتي، مكنش عندي فكرة واضحة ازاي اتعامل مع حياتي. دلوقتي عندي. عايز اكون مصور عشان الهم الناس بصوري.
شكراً للسفرة دي. شكراً للست دي.
ايه اللي الراجل مخدوش معاه؟ _  .
فلوس او كتب هدوم او موسيقى كاميرا او باسبور أكل او موبايل